У Вікіпедыі ёсць артыкулы пра іншых асоб з прозвішчам Бязлепкіна.
У Вікіпедыі ёсць артыкулы пра іншых асоб з прозвішчам Рудабелец.
**Святлана Уладзіміраўна Бязлепкіна**, дзявоч. **Рудабелец** (нар. 31 жніўня 1957, в. Малейкі, Брагінскі раён, Гомельская вобласць) — беларуская пісьменніца, журналістка.

Біяграфія
---------

Скончыла факультэт журналістыкі БДУ (1979г), працавала ў раённым і абласным друку (газеты «Чачэрскі веснік» і «Гомельская праўда»). Жыве ў г. Мінск.

Творчасць
---------

Вострасюжэтную псіхалагічную прозу С.Бязлепкінай умоўна можна падзяліць на творы пра сучаснасць і творы пра мінулае, у якіх адлюстраваны лёсы звычайных людзей на фоне буйных гістарычных падзей.
Аповесці і апавяданні Святланы Бязлепкінай друкаваліся ў часопісах «Полымя», «Маладосць», «Неман», а таксама ў газетах «ЛіМ», «Звязда» і іншых выданнях.

«Гераіні Святланы Бязлепкінай (апавяданні „Па законе фотагеніі" і „Перадкалядная гісторыя") — сучасныя гараджанкі, прафесіяналы ў сваёй справе, самастойныя, не залежныя ні ад кога, здольныя імгненна прымаць рашэнні… Асабліва цікавы першы з твораў: на прыкладзе сямейнай пары акцёраў пісьменніца знаёміць з тонкасцямі сцэнічных пастановак і адкрывае сакрэты кінематаграфічнага мастацтва. Гэта ўнікальны досвед, што зазвычай застаецца па-за кадрам, па той бок кулісаў, а тут чытач нібы сам трапляе ў багемны асяродак — настолькі змястоўна, каларытна, з гумарам і жывой мовай ён апісаны, што верыш кожнаму слову… А праблемы, якія стаяць перад гераіняй твора, актуальныя для любой жанчыны: як знайсці кампраміс паміж сям’ёй і працай, падтрымаць веру ў сябе і сваю „геніяльнасць" мужа і дапамагчы яму з кар’ерай, пры гэтым ахвяруючы ўласным талентам… Зрэшты, як застацца жанчынай, якую хацелася б абараніць і падтрымаць, у свеце, што пастаянна вымагае зусім іншых якасцяў — супрацьлеглых…» 

Стылістычна бездакорнае апавяданне «Урокі Шантанэ» прапануе чытачам Святлана Бязлепкіна. Багатая мова, дынамічны захапляльны сюжэт (дзеянне адбываецца ў Францыі ў 1-й палове мінулага стагоддзя), галоўны герой, настаўнік гісторыі, які адразу заваёўвае сімпатыі, — немагчыма адарвацца ад чытання, пакуль не перагорнеш апошнюю старонку. 

Аўтарка кнігі прозы «Чарнобыльская русалка» (1998):

* Донна Францэска з 9 «В»
* І прыйдзе дзень
* Ружы і Радзіма
* Памятай пра брыяфіліумы
* Алена Рэмбаўна
* Чарнобыльская русалка
* Анёл з пятага паверха
* Гданьская гісторыя

Бібліяграфія
------------

* Кніга прозы «Чарнобыльская русалка» (1998)

Аповесці:

* У межах Нагорнай пропаведзі //Маладосць, 2000, № 5.
* Шазюбль, або проста гульня // Полымя, 2004, № 4.
* Лінія Дзюранда // Маладосць, 2013, № 11
* Урокі Шантанэ // Полымя, 2019, № 8.
* Півонеманія // Полымя, 2023, № 3

Апавяданні:

* Майстра і Маруся // Маладосць, 1998, № 12
* Аднойчы ў Грамічэле" // Маладосць, 2006, № 6.
* Венгерский проект // Неман, 2016, № 7.
* Однажды в Граммикеле // Неман, 2016, № 7.
* Па законе фотагеніі // Полымя, 2018, № 12.
* Перадкалядная гісторыя // Полымя, 2018, № 12.
* Дыягназ // Полымя, 2022, № 6.
* Таямніцы гатэля « Royal» // Полымя, 2022, № 10.
* Апошні шанс // Маладосць, 2023, № 1.

Зноскі
------

1. ↑
2. ↑
3. ↑
4. ↑

Літаратура
----------

* Будовіч Я. Агляд літаратурных часопісаў // Звязда. 18.09.2019.
* Будовіч Я. Агляд літаратурных часопісаў // Звязда. 16.01.2019.